"כשמנכ"ל חברת החדשות של ערוץ 2 מגיע לפגישה עם רה"מ, זה מסוכן מאד"
כך אמר יצחק לבני בפאנל על "המפץ הגדול" בתקשורת הישראלית. באב"ד: "ב-12 השנים האחרונות לא הצליח להתקיים ערוץ אחר ליד ערוץ 2"
משה בנימין | 18/11/2014 18:54
יצחק לבני, שי באב"ד, יורם מוקדי ואמיר לוי (צילום: אלכסנדר כץ) (צילום אלכסנדר כץ)
את אבי וייס, מנכ\"ל חדשות 2 ניתן להגדיר כאחד מגיבורי כנס אילת לעיתונות 2014. וייס, שאתמול (יום ב\') התעמת עם שי באב\"ד מנכ\"ל הרשות השנייה בפאנל על עתיד חברות החדשות של ערוצי הטלוויזיה, זכה גם היום לכותרות, בפאנל שבו הוא כלל לא נכח תחת השם \"המפץ הגדול\" שעסק בשוק הרגולציה, על רקע הפגישה שקיים עם ראש הממשלה נתניהו, עליה לא הסכים לנדב פרטים.
בפאנל שנערך מוקדם יותר היום (יום ג\') השתתפו באב\"ד, יורם מוקדי סמנכ\"ל התוכן של HOT, אמיר לוי הממונה על התקציבים במשרד האוצר, אסף אמיר יו\"ר איגוד המפיקים, ד\"ר תהילה שוורץ אלטשולר מהמכון הישראלי לדמוקרטיה ויצחק לבני לשעבר מנכ\"ל רשות השידור.
על פגישת וייס ונתניהו אמר לבני: \"עצם זה שמנכ\"ל חברת החדשות של ערוץ 2 מגיע לפגישה עם ראש הממשלה, זה מסוכן מאד, זה איום ונורא. הוא מונה בזמני וביוזמתי, ואני סומך על האינטגריטי שלו, אבל אני לא רוצה שהוא יעמוד בסיטואציה כזאת\".
באב\"ד מצידו המשיך באג\'נדה אותה הציג אתמול כשציין כי \"ב-12 השנים האחרונות לא הצליח להתקיים ערוץ אחר ליד ערוץ 2, וגם ב-12 השנים הקרובות לא יצליח להתקיים ערוץ אחד לצדו\". לדברי באב\"ד שכבר ציין זאת בפאנל אחר, הבעיה בשוק התקשורת בישראל נובעת מהעובדה כי נתח השוק שבידיו של ערוץ 2 מציב אותו כמונופול עם יחס של כ-80% מול 20% לעומת מתחריו: ערוץ 10 וערוץ 1.
על עתיד חברות החדשות, בדגש על חברת החדשות של ערוץ 10, לאחר פיצול ערוץ 2, אמר באב\"ד: \"כרגולטור אני לא יכול להחליט לערוץ עם איזה חברת חדשות הוא יפעל. הוא רוצה למזג את חדשות 10 לתוכו? אני אשמח, אבל אני לא יכול לכפות את זה. תחשבו שהייתי אומר לערוץ החדש שהוא חייב לקחת את מערכת החדשות של \'ישראל היום\', למשל. כולם היו קופצים עלי. שהם יבחרו את החדשות שלהם, ואני מקווה שזה אומר שחדשות 10 תמשיך לפעול במבנה האורגני שלה\". בדבריו גם ציין באב\"ד כי הוא מצדד ביישום ההחלטה על פיצול ערוץ 2 - רעיון שנכון לעכשיו טרם ידוע מה יעלה בגורלו כאשר הוא מופקד בידי נתניהו.
בהתייחס למבנה הרגולטורי של הגופים המפקחים על שוק התקשורת אמר הממונה על התקציבים במשרד האוצר, אמיר לוי כי כרגע עובדים על איחוד מועצות בין מועצת הכבלים והלווין לרשות השנייה - מהלך שעבר בקריאה ראשונה עם התחייבות של יו\"ר ועדת הכלכלה שהעניין יבוא לסיומו במושב הקרוב של הכנסת. לדברי לוי \"אני הייתי חבר בוועדה לברית המועצות כבר לפני 15 שנה, והנה השנים חלפו ולא קרה כלום בינתיים\".
תגיות אבי וייס | יצחק לבני | כנס העיתונות | שי באבד